cyanic-selkie/wikianc huggingface dataset:
Dronning Maud Land
Seinare utvikling
I 1992 utførte Ivar Tollefsen ein ekspedisjon, der han vart den første til å klatre fleire fjell, inkludert det høgaste, Jøkulkyrkja. Noreg oppretta sommarstasjonen Troll i 1989–90. I 2003 vart miljøvernsministeren Børge Brende den første norske ministeren som vitja Dronning Maud Land, og han gav like etter midlar til å utvide Troll-stasjonen. Troll vart utbetra i 2005 for å vere open året rundt som eit ledd i 100-årsjubileet for sjølvstende til Noreg. Av gjestene var utanriksminister Jan Petersen og miljøvernsminister Knut Arild Hareide, og Troll vart offisielt opna av dronning Sonja av Noreg, den første dronninga som nokon gong vitja Antarktis. I 2008 vitja statsminister Jens Stoltenberg, i lag med 40 embetsmenn, vitskapsfolk og journalistar Dronning Maud Land som den første norske statsministeren. Han gav personleg namn til tre fjell kring Troll-stasjonen, der han var basert, men valde å overnatte utandørs i telt, i staden for ei seng innandørs. Han sa at føremålet med besøket var å gjere krav på dei norske områda i Antarktis, samt lære meir om klimaforskinga på Troll, som han sa var nøkkelen til å betre forstå globale klimaendringar.
Rettsleg status
Som med alle kravområde i Antarktis er det norske kravet på Dronning Maud Land (og Peter I Øy) underlagt Antarktistraktaten. Traktaten gjer det klart at Antarktis berre kan nyttast til fredlege føremål, og sikrar fridom til vitskaplege undersøkingar. Han fremjer internasjonal vitskapleg samarbeid og forbyr kjernefysisk aktivitet. Sjølv om territorialkrava ikkje er gjort ugyldig i traktaten, vert alle krav effektivt sett på vent så lenge traktaten er i kraft. Noreg, Australia, Frankrike, New Zealand og Storbritannia har alle anerkjernt dei andre sine kravområde i Antarktis.
Den norske administrasjonen av Dronning Maud Land vert kontrollert av Polaravdelinga til Justisdepartementet, som held til i Oslo. Annekteringa av territoriet er regulert i Bilandslova av 24. mars 1933, og Dronning Maud Land vart lagt til 21. juni 1957. Lova stadfestar at norsk strafferett, privatrett og prosessrett gjeld i territoriet, i tillegg til andre lover som eksplisitt gjeld for territoriet. I tillegg fastset lova at alt land høyrer til staten og forbyr både kjernefysiske eksplosjonar og lagring av radioaktivt avfall.
Sidan 5. mai 1995 har norsk lov kravd at all norsk aktivitet i Antarktis skal følgje internasjonal miljølov for Antarktis. Nordmenn som planlegg aktivitetar i Dronning Maud Land må derfor rapportere til Norsk Polarinstitutt, som kan forby alle former for avvikande aktivitet. Dei som vitjar Dronning Maud Land må følgje lover for naturvern, avfallshandsaming, forureining og forsikring mot redningsoperasjonar.
Dyre- og planteliv
Keisarpingvinen har somme hekkeplassar i Dronning Maud Land. Alle dei fire antarktiske selartane, nemleg weddellsel, leopardsel, krabbeetarsel og ross-sel, finst i Kong Haakon 7 Hav utanfor Dronning Maud Land. Det er i Kong Haakon 7 Hav at det finst mest ross-sel i verda.
Nunatakområdet har lite plantevekst, berre avgrensa til lav, mose og algar. Blomsterplanter finst ikkje her. Norsk Polarinstitutt har ikkje registrert truga eller sjeldne planter eller dyr i Dronning Maud Land, og artane ein kjenner til finst i store mengder.
Nyare forsking
Forskingsstasjonane i Dronning Maud Land er knytte til Dronning Maud Land Air Network Project (DROMLAN), som er ein samarbeidsavtale for transport mellom elleve nasjonar med forskingsstasjonar i Aust-Antarktis. Langdistansefly flyr mellom Cape Town i Sør-Afrika og anten Troll flyplass ved Troll forskingsstasjon eller rullebanen ved Novolazarevskaja stasjon. Frå desse to flyplassane flyr mindre fly vidare til andre stader i Antarktis.
Med Troll flyplass er den norske Troll-stasjonen eit viktig knutepunkt i DROMLAN-nettverket. Av forsking på Troll finn ein luft- og atmosfæriske målingar, overvaking av drivhusgassar og fuglekoloniar, samt meteorologiske og klimaforsking. Den andre norske stasjonen, Tor, vart oppretta for forsking på fuglar i hekkekolonien i Svarthamaren. Ved den russiske Novolazarevskajabasen omfattar forskinga miljøovervaking, geodesi/kartlegging, geomagnetiske og meteorologiske observasjonar, glasiologi, biologi, ionosfæriske/polarlysobservasjonar, limnologi, geologi, geofysikk og seismologi.
Den sørafrikanske SANAE IV-stasjonen stod klar i 1997, og tok over etter dei tre tidlegare stasjonane. Ved SANAE IV vert det forska på invasjonsbiologi/økologi, geologi, geomorfologi og atomsfæriske vitskapar. Av anlegga finn ein eit lite sjukehus og ein hangar for to helikopter.
Den svenske stasjonen Wasa og den finske stasjonen Aboa dannar i lag Nordenskiöldbasen, og samarbeider om forsking og logistikk. Her driv ein forsking på geodesi og kartlegging, glasiologi, human biologi, meteorologiske observasjonar, geologi og geofysikk.
Den tyske Neumayer-Station III stod ferdig i 2009 og erstatta to tidlegare stasjonar som var gravlagd av is og snø. Her vert drive forsking innan geofysikk, meteorologi og seismologi, samt kjemiske målingar av luft og overvaking av ozon i atomsfæren. Den andre tyske stasjonen, Kohnen, vart opna som ein del av eit stort isboreprosjekt.
Stasjonen Maitri tok over etter Dakshin Gangotri i 1989, den første antarktiske basen til India. Maitri fokuserer forskinga på geologi, og studiet av superkontinentet Gondwana, sidan India og Antarktis høyrte til same landmassen. Det omfattar òg forsking på teknologi for låge temperaturar som er relevant for tilhøve i Himalaya.
Showa-stasjonen er hovudforskingsstasjonen til Japan i Antarktis. Her vert det gjort forsking på mange område, som fysikk i den øvre atmosfæren, meteorologi, seismologi, gravimetri, geodesi/kartlegging, oseanografi, glasiologi, geologi, biologi og medisinsk forsking. Den andre stasjonen til Japan, Dome Fuji vart opna som ein del av eit stort isboringsprosjekt. Her vert det hovudsakleg drive studiar på klimaendringar med djupboring og atmosfæriske observasjonar.
Den belgiske Princess Elisabeth-basen vart oppretta som eit prosjekt for å fremje polarforsking, samt demonstrere høvet til å byggje ein stasjon med nullutslepp. Forskinga vert utført av ei internasjonal gruppe forskarar som studerer klimatologi, glasiologi og mikrobiologi.
Liste over noverande forskingsstasjonar
Den følgjande tabellen syner dei noverande operasjonelle forskingsstasjonane i Dronning Maud Land, sortert frå vest til aust. Folketala er snittet om vinteren (om dette er kjend) og største folketal (eller maks kapasitet som for Princess Elisabeth Base).
1 Den originale SANAE-stasjonen vart opna i 1962, medan den noverande SANAE IV opna i 1997, 200 km sør for dei tidlegare stasjonane. 2 Troll vart i 1990 opna som ein stasjon berre open om sommaren og vart opna for operasjonar året rundt i 2005.
Vitskap i 1928
Vitskapsåret 1928 er ei oversikt over hendingar, prisvinnarar, fødde og døde personar tilknytte vitskap i 1928.
Prestfjorden
Prestfjorden er ein fjord mellom Langøya i aust og Skogsøya i vest i Øksnes kommune i Nordland. Fjorden strekkjer seg 9,5 km sørover langs austsida av Skogsøya til Reinøya.
Fjorden startar på sørsida av Gåsøya i nord. Høydal er ei bygd som ligg på austsida av fjorden, og litt lenger sør ligg tettstaden Myre, som er administrasjonssenter i Øksnes. Tettstaden ligg delvis på Sommarøya som ligg i fjorden. På Skogsøya er det få busetnader langs fjorden. I sør held fjorden fram som Steinlandsfjorden og Romsetfjorden.
Aslak Jacobsen Hætta
Aslak Jacobsen Hætta var leiaren for flokken som gjekk til åtak på dei norske huslydene under Kautokeino-opprøret i 1852. Under opprøret vart handelsmannen og lensmannen drepne, mange vart piska, eit hus vart nedbrent og eit anna rasert.
Blant dei som vart dømde til døden etter Kautokeino-opprøret var bror til Aslak, Lars Jacobsen Hætta, og ei svigerinne, Ellen Aslaksdatter Skum. Elles vart to av systrene hans dømde til lange fengselsstraffer. Medan dei andre dødsdømde fekk nåde, vart Mons Aslaksen Somby og Aslak Jacobsen Hætta avretta ved halshogging på Elvebakken i Alta 14. oktober 1854. Aslak etterlét seg kone, Marit Persdatter Kurrak, og to barn på eitt og fire år.
Etter halshogginga vart dei hovudlause kroppane gravlagde utanfor Kåfjord kyrkjegard ved Alta. Hovuda vart sende til Anatomisk institutt ved det Kongelege Frederiks Universitet i Oslo. Hovudskallane vart starten på De schreinerske samlinger.
I 1976 vende slektningar av Aslak Hætta seg til Anatomisk institutt med førespurnad om å få utlevert hovudskallen for gravferd. Dei fekk til svar at instituttet ikkje hadde denne skallen. I 1996 vedtok kollegiet ved Universitetet å setje ned ein komité som skulle leite etter hovudskallen. Han vart gjenfunnen i kraniesamlinga på Panum Instituttet ved Universitetet i København. Dei gjekk straks med på utlevering. I november 1997 vart hovudskallane til Mons Somby og Aslak Hætta gravlagde ved Kåfjord kyrkje i Alta, på same stad som kroppane etter overlevert tradisjon skulle liggje.
Nellejet Zorgdrager
Nellejet Zorgdrager er ein nederlandsk sosialantropolog. Ho har arbeidd ved Instituut voor Culturele Antropologie og Instituut voor Scandinavische Talen en Literatuur ved Universitetet i Groningen.
Zorgdrager tok doktorgraden på eit arbeid om Kautokeinoopprøret. Ho har også publisert andre artiklar om samiske samfunnstilhøve.
Oddsenligaen 2013, avdeling 3
Oddsenligaen, avdeling 3 2013 starta 13. april 2013 og blir avslutta 19. oktober 2013.
rykte ned frå Adeccoligaen 2012. , og  rykte opp frå 3. divisjon 2012.
Vinnaren av avdelinga rykker direkte opp til Adeccoligaen. Dei tre siste laga rykker ned til 3. divisjon.
Tabellen
Oppdater...
Terminliste
Oppdater...
Steinlandsfjorden
Steinlandsfjorden er ein fjord i Øksnes kommune i Nordland. Fjorden strekkjer seg 7,5 km søraustover til Tuva i botn av fjorden.
Riksveg 821 går langs heile austsida av fjorden.
Chelmsford
Chelmsford er administrasjonsbyen i grevskapet Essex i England. Byen ligg omkring 48 km nordaust for London, midtvegs mellom hovudstaden og Colchester. Chelmsford ligg nesten nøyaktig i midten av Essex, og det er antakeleg dette som er årsaka til at han er administrasjonsby sjølv om byen korkje er den største eller den eldste byen i grevskapet. Han er også administrasjonssenter for distriktet Chelmsford, som dekker eit større område.
Byen er sete for Chelmsford bispedømme, som har Englands nest minste katedral (ei kyrkje som blei oppgradert til katedral), og heimby for Anglia polytekniske universitet.
Historie
I 1199 sørgde biskopen av London for at Chelmsford fekk ein kongeleg rett til å halde marknad; dermed fekk han bystatus. Den eldste busettinga i området går mykje lenger tilbake; under forstaden Springfield har ein funne spor etter busetting frå bronsealderen. Byen var også tilhaldsstad for romarane, og restar etter eit tempel frå den tida er funne.
Sidan 1800-talet har byen vore eit viktig industrisenter, og blant anna blei den fyrste elektroingeniørbedrifta i Storbritannia (1878) og den fyrste kulelagerfabrikken (1898) oppretta der. I 1898 blei også den fyrste radiofabrikken i verda opna i Chelmsford, av Guglielmo Marconi. Dei fyrste offentlege radiosendarane i Storbritannia blei sendt ut frå byen i 1920, og i 1922 blei dei fyrste underhaldningssendingane på radio sendt frå forskingssenteret til Marconi i Writtle utanfor byen.
Under andre verdskrigen blei Chelmsford angripe fleire gonger. Den verste enkelthendinga fann stad 19. desember 1944, da ein V2-rakett trefte byen i nærleiken av Hoffmans kulelagerfabrikk. 39 blei drepne og 138 skada, mens fleire bygningar blei totaløydelagt og mange skada.
Det indiske subkontinentet
Den indiske plata var opphavleg eit frittståande kontinent som skilde lag frå Madagaskar for rundt 90 millionar år sidan og dreiv langsamt mot Asia. Det møtte den eurasiske plata for mellom 50 og 55 millionar år sidan, eit møte som skapte det tibetanske platået og fjellkjeda Himalaya. Den indiske plata driv framleis nordaustover med ein fart på fem cm i året. Sidan den eurasiske plata berre driv nordover med farten to cm i året, blir Himalaya-fjella framleis pressa høgare.
Av landa som høyrer til subkontinentet ligg Bhutan, India, Nepal, delar av Afghanistan, Bangladesh og Pakistan på jordskorpa, øyar som Sri Lanka ligg på kontinentalsokkelen, medan øygrupper som Maldivane ligg på havbotnplata.
Barry Palmer
Barry Palmer er ein engelsk songar. Han erstatta songaren Helmut Köllen i det tyske bandet Triumvirat i 1976, og spelte på albuma Old Loves Die Hard og Pompeii i 1977. Han spelte seinare med Mike Oldfield på albumet hans Discovery i 1984, der han song i lag med Maggie Reilly. Han har òg gjeve ut to soloalbum.
Album
Med Triumvirat:
Med Satin Whale:
Som Barry Palmer:
Med Mike Oldfield:
Ymse artistar med Barry Palmer, Mickey Simmonds og Tom Newman
Bysantinsk arkitektur
Bysantinsk arkitektur er den arkitekturen som utvikla seg i Det bysantinske riket som oppstod etter at Romarriket vart oppdelt i ein vestleg og ein austleg lut, og Konstantinopel (Bysants) vart hovudstaden i det austromerske riket frå år 330 e.Kr. Det er i Konstantinopel (no Istanbul) dei viktigaste døma på bysantinsk arkitektur er å sjå, med Hagia Sofia som det mest storslåtte. Men bysantinsk kunst og arkitektur prega òg dei områda som no er Bulgaria, Serbia, Russland, Armenia og Georgia, og har på ulikt vis òg gjort seg gjeldande i land i Vest-Europa i gamal og nyare tid.
Den tidlege bysantinske arkitekturen er i hovudsak eit framhald av den romerske arkitekturen. Under påverknad av austlege element utvikla det seg etter kvart ein særeigen stil ved at den greske krossen (den likearma krossen) vart teken i bruk som grunnplan for kyrkjene, og at teglstein tok over for naturleg stein som byggjemateriale. Dessuten vart den klassiske søyleordninga oppmjuka og nytta på meir fritt vis, samstundes som stendig meir komplekse kuppel-løysingar vart utvikla, og store mosaikkbilete på veggar og i kuplar vart eit sers viktig innslag i utsmykkinga.
Kyrkjer
Basilikaen stamma frå oldkristen tid og dominerte bysantinsk arkitektur i byrjinga. Sidan blei kuppel-dekka kross-sentralkyrkjer dominerande. Hagia Sofia i Konstantinopel (532–537) er eit av hovudverka innan denne arkitekturen, og dannar et kompromiss mellom sentralkyrkja og den eldre basilika-typen. Ei meir typisk sentralkyrkje frå same tid er den oktogonale San Vitale i Ravenna (546–548). Eit døme på krosskyrkja var den no øydelagde Apostelkyrkja i Konstantinopel (536–546). Ho hadde fem kuplar, og inspirerte mellom anna Markuskyrkja i Venezia.
Etter den ikonoklastiske perioden (726–843) var ulike typar sentralkyrkjer særleg populære. Dei kunne ha polygonal form eller, noko som var meir vanleg, ha form som ein gresk kross som ofte er innskriven i eit kvadrat. Ein kuppel kvelver seg over kryssingspunktet, og krossarmane kan også vera overkvelva av kuplar eller halvkuplar. Stundom kunne ein byggja fleire mindre kyrkjer saman, som i Pantokrator-kyrkja i Konstantinopel (1100-talet), der tre kyrkjer ligg side om side.
Dei mellom- og seinbysantinske kyrkjene er gjerne bygde av teglstein som kan liggja i mønster i ytterveggene, mens innerveggane var kledd med marmorplater eller dekte av mosaikkar eller fresker. Dei bysantinske kyrkjene frå denne perioden er gjennomgåande mindre enn dei samtidige vesteuropeiske domkyrkjene.
Jondalstunnelen
Jondalstunnelen er ein vegtunnel som går frå Nordrepollen i Kvinnherad til Torsnes i Jondal på fylkesveg 107. Vegen om Folgefonntunnelen og Jondalstunnelen er skildra som den snøggaste og tryggaste vegen mellom Bergen og Odda, og dermed også eit alternativ for vegtrafikken mellom Bergen og Oslo. Tunnelen oppstod som ein idé då planane om Folgefonntunnelen kom. Men tunnelplanane møtte mykje motsand, særleg frå dei som kjempa for alternativ lenger inne i fjorden, men også frå Kvinnherad-sida. Ein eigen folkeaksjon vart skipa i 2002 for å arbeida for bygging av tunnelen, og fekk namnet Jondalstunnel Nå. Politikarar i Hardanger arbeidde for å skaffa finansiering til prosjektet og 24. juni 2009 underskreiv Statens vegvesen kontrakt med entreprenøren Kruse Smith AS om bygging av tunnelen. Vegen vart offisielt opna den 7. september 2012 av statsminister Jens Stoltenberg.
Tunnelen er 10 km lang, og prosjektet vart rekna å koste om lag 886 millionar kroner. I tillegg til sjølve Jondalstunnelen, omfatta prosjektet Ødegårdstunnelen(Torsnestunnelen) på 580 meter, veg i Nordrepollen på 540 meter, hovudveg i Jondal på 1485 meter og tre bruer.
Bompengar
Jondalstunnelen var delvis bompengefinansiert og det kosta 32 kr for småbilar og 51 kr for store bilar utan rabatt fram til 8. juli 2020, då bompengeinnkrevinga blei avslutta. Frå åpning og frem til 1. desember 2018 var prisane 100 kr for småbil og 200 kr for tungbil. Trafikantar som passerte både Jondalstunnelen og Folgefonntunnelen i løpet av éin time, skulle berre betala for passeringa i Jondalstunnelen. Trafikantar med Autopass kunne oppnå rabattar på opp mot 50%. Innkrevinga skulle vare til år 2027.
Trafikkgrunnlag
I samanheng med Folgefonntunnelen vil tunnelen kunne gje grunnlag for Europaveg 134 som stamveg mellom Oslo og Bergen. Vegen vil då bli 100 kilometer kortare enn alternative vegar mellom dei to største byane i Noreg. Bussruta Haukeliekspressen vil med tunnelen kunne køyre ruta Bergen–Oslo om lag éin time snøggare enn før. Statens vegvesen meinte før opninga at årsdøgntrafikken i tunnelen ville bli 340. Etter første månaden i drift ser ÅDT ut til å bli om lag 450.
Skarfjellet
Skarfjellet finst fleire steder i Noreg:
Varg Vikernes
Louis Cachet, best kjend som Varg Vikernes, tidlegare kjend under artistnamnet Count Grishnack, er ein musikar som gjorde seg kjend innan svartmetallen tidleg på 1990-talet, og for å ha blitt dømd for drap og tre kirkebrannar.
Vikernes er òg mannen bak einmannsprosjektet Burzum, i tillegg til at han var bassist i Mayhem og gitarist i Old Funeral (med medlemmar som seinare stifta Immortal). Seinare vart han òg kjend som uttalt nasjonalsosialist med trekk til norrøn mytologi og ideologi. Han er kjend i media under kallenamnet «Greven».
16. juli 2013 vart Vikernes og Cachet arrestert på garden sin i Corrèze i Frankrike, mistenkt for å ha planlagt terrorhandlingar. I 2014 vart Vikernes dømd til seks måneder betinga fengsel og ei bot på 8000 euro i straffedomstolen i Paris mellom anna for å ha oppfordra til rasehat via Internett.
60 Echo
60 Echo er ein ganske stor hovudbelteasteroide. Han er av S-typen. Echo vart oppdaga av James Ferguson 14. september 1860. Asteroideoppdaginga vart hans tredje og siste. Asteroiden er namnsett etter Echo, ei nymfe frå gresk mytologi.
Nordisk meisterskap i sykling 1983
Nordisk meisterskap i landevegssykling 1983 fann stad ved Hyvinge i Finland den 16. og 17. juli 1983.
180 km fellesstart
<br style="clear:both;" />
60 km fellesstart
<br style="clear:both;" />
Geir-Atle Johnsen
Geir-Atle Johnsen er ein norsk regissør, låtskrivar, skodespelar, forfattar og produsent.
Johnsen var tilknytt satireprogrammet Hallo i uken i NRK P2 i perioden 2000-2013 i fleire funksjonar. I perioden 2000-2009 som låtskrivar/musikar/utøvar og så også som redaksjonsmedarbeidar, lyddesignar og skodespelar. I perioden 2009-2013 som redaksjonsmedarbeidar, lyddesignar og skodespelar, og så også som regissør og produsent. Johnsen har levert, produsert og framført fleire humorinnslag i Nitimen.
585 Bilkis
585 Bilkis er ein hovudbelteasteroide. Han blei oppdaga den 16. februar 1906 av August Kopff ifrå Landessternwarte Heidelberg-Königstuhl.
Don't Think Twice, It's All Right
«Don't Think Twice, It's All Right» er ein song skriven av Bob Dylan i 1962 og gjeven ut på albumet The Freewheelin' Bob Dylan i 1963.
Songen vart skriven rundt tida då kjærasten til Dylan, Suze Rotolo, valde å verte verande i Italia. Melodien er basert på ein melodi som Dylan lærte av visesongaren Paul Clayton. I tillegg var eit par linjer teken frå Clayton sin «Who's Goin' to Buy You Ribbons When I'm Gone?» som han spelte inn i 1960, to år før Dylan skreiv «Don't Think Twice». Linjene som er teken frå Clayton sin song er «T'ain't no use to sit og wonder why, darlin'» og «So I'm walkin' down that long, lonesome road».
Den originale albumutgåva av songen er spelt med rask fingerplukking og somme spekulerer i om det kan vere Bruce Langhorne som spelar. På konsertutgåver klimpra ofte Dylan på gitaren i staden, men framleis på ein rask måte.
Andre utgåver
«Don't Think Twice, It's All Right» er spelt av mange andre artistar, mellom andre Arnaldo Baptista, Cher, Johnny Cash, Davey Graham, Odetta, Rory Gallagher, Stone the Crows, Heinz, Elvis Presley, Burl Ives, Waylon Jennings, Flatt and Scruggs, Steve Young, Ramblin' Jack Elliott, Jerry Reed, Joan Baez, Doc Watson, Peter, Paul and Mary, The Waifs, Vonda Shepard, John Martyn, Metric, Elliott Smith, Billy Bragg, Nick Drake, Sandi Thom, Susan Tedeschi, Emily Haines, Susanna and the Magical Orchestra, Boris Grebensjtsjikov, Jackie Greene, Bryan Ferry, Wolfgang Ambros, Arlo Guthrie, Tristan Prettyman, Bree Sharp, Gavin Castleton, Folk By Association, O.A.R. med Matt Nathanson og Mike Ness, Social Distortion, Donavon Frankenreiter, John Anderson og Lenny Breau.
Sollenau
Sollenau er ein kommune (Marktgemeinde) i distriktet Wiener Neustadt-Land i forbundslandet Niederösterreich i Austerrike. Kommunen har ei flatevidd på 10,7 km² og i kring 5 000 ibuarar. Sollenau ligg 36 km sør om Wien, 277 meter over havet ved elva Piesting.
Eikeslekta
Eikeslekta er ei slekt (Quercus) av lauvtre som misser blada om hausten. Slekta høyrer til bøkefamilien. I Noreg finst artane sommareik (Quercus robur) og vintereik (Quercus petraea).
Eikelauv har ujamne flikar. Trea frør seg ved hjelp av nøtter (åkorn).
Veden vert mellom anna brukt til å laga eikefat, parkett og møblar.
Av borken til korkeik (Quercus suber) kan ein få kork. Denne arten veks i middelhavsområdet.
Mikey Smith
Michael Smith, vanlegvis kjend som Mikey Smith, var ein jamaicansk dub-poet. Saman med Linton Kwesi Johnson og Mutabaruka var han ein av dei best kjende dub-diktarane då denne rørsla først voks fram. I 1978 representerte Smith Jamaica ved World Festival of Youth and Students på Cuba.
Han er kjend for albumet Mi Cyaan Believe It og diktet på dette med same namn. Smith hadde venstre-anarkistiske og rastafariske meiningar, og var politisk aktiv. Han blei drepen etter ein krangel ved ei politisk tilstelling.
Liv og virke
Smith var fødd i Woodford Park i Kingston og voks opp i Jones Town. Mor hans var tenestekvinne og faren bygningsarbeidar.
Han var mellom anna elev ved Kingston College og St George's College Extension School, men føretrekte det han lærte på gata til skulen. Ei tid blei han send frå byen til besteforeldra sine på landsbygda for å «cool out».
Smith skreiv dikt frå han var ung. Han fylte ei kladdebok med dikt, men faren meinte ikkje det var ein god leveveg, og brente boka. I staden for å gje seg, lærte Smith seg at det var viktig å læra dikta sine utanboks. Han framførte politisk inspirerte dikt ved det lokale samfunnshuset sitt, og blei lagt merke til av Dennis Scott, som både var rektor ved Jamaican School of Drama, diktar og dramatikar.
Etter å ha vunne eit stipend og ein skuleplass studerte han ved Jamaican School of Drama frå 1975, saman med mellom anna Jean Binta Breeze og Oku Onuora. Her lærte han seg teknikkar for stemmebruk, rytme og rørsler som han tok i bruk til å framføra diktinga si. Stipendet kom aldri, og Smith måtte forsørga seg med tilfeldig arbeid og vera student på deltid.
Han vitja jamleg den såkalla Gun Court, ein insitusjon knytt til livstidsdommane ein fekk for å bera skytevåpen på denne tida, og organiserte dramagrupper. I 1979 produserte han sitt eige stykke, The Yard.
Smith laga sitt best kjende dikt, «Mi Cyaan Believe It» (‘Eg kan ikkje tru det’), i 1977. Diktet er kjend for Smith sine inderlege utrop som «Laaawwwd - mi cyaan believe it - mi seh - mi cyaan believe it.» Det traff eit politisk motivert publikum på Jamaica, og etterkvart i verda elles. Smith opptredde ofte saman med politikarar, ein kombinasjon som var vanleg på Jamaica på den tida. Ei tid var han med i Communist Workers' Party of Jamaica (W.F.J.), men fann det vanskeleg å fylgja partilinja som artist. Han strevde også med å forsørga seg som diktar, og allierte seg med musikarar som Cedric Brookes og gruppa Third World, som hadde hatt internasjonal suksess.
I 1978 opptredde Smith ved World Festival of Youth and Students på Cuba. Dette året gav han også ut sin første singel, Word.
I 1981 opptredde Smith på Barbados under CARIFESTA, og blei filma av BBC medan han framførte «Mi Cyaan Believe It» for dokumentaren From Brixton To Barbados. Dette var ein film knytt til jamaicansk-britiske Linton Kwesi Johnson, som han blei vener med. Smith si framføring blei ein del av filmen, og vekte merksemd i Storbritannia. Året etter inviterte Johnson Smith til Storbritannia, og han opptredde ved den første International Book Fair of Radical Black and Third World Books i London, og turnerte elles i England.
Johnson produserte Smith sitt første album, Mi Cyaan Believe It (1982), som han spelte inn saman med reggaemuskaren Dennis Bovell. Plata kom ut på Johnson sitt plateselskap LKJ, og fekk merksemd på radio og fjernsyn. Han var på BBC-programmet Ebony og i ein dokumentar om samarbeidet sitt med Johnson. I november 1982 opptredde han for UNESCO i Paris. Han hadde også konsertar i Amsterdam og Milano, og opptredde fleire stader i Storbritannia med reggaesongaren Gregory Isaacs. Han spelte inn musikk for BBC-radioverten John Peel, som blei send 4. mai 1982.
I august 1983 blei Smith drepen på Jamaica. 16. august var han på eit politisk møte der den dåverande utdanningsministeren Mavis Gilmour talte. Han skal ha kome med tilrop. Dagen etter gjekk han forbi lokalkontoret til regjeringspartiet, Jamaica Labour Party. Fire menn der skal ha byrja krangla med Smith og kasta stein på han. To steinar traff han i hovudet, og han døydde, 28 år gammal.
Ettermæle
Kamau Brathwaite si bok History Of The Voice frå 1984 var dedisert til Smith sitt minne, og omtalar han som 'steina til døde'.
Smith er tema for Peter Ashbourne sin opera Reggae Opera Mikey.
Alderney
Alderney (fransk Aurigny; auregnais Aoeur'gny) er den nordlegaste av Kanaløyane og underlagt Storbritannia. Ho er ein del av Guernsey bailiwick. Øya er 4,8 km lang og 2,4 km brei med eit areal på 7,8 km². Ho er dermed den tredje største av Kanaløyane. Øya ligg kring 15 km vest for La Hague på Cotentinhalvøya i Normandie i Frankrike, 30 km nordaust for Guernsey og 100 km frå sørkysten av England. Ho er den av Kanaløyane som ligg nærast både Frankrike og England. Mellom Cap de la Hague og øya ligg det farlege Race of Alderney (Le Raz).
Øya har kring 2400 innbyggjarar som vert kalla vaques etter kyrne her, eller lapins etter dei mange kaninane på øya. Det einaste soknet på øya er St. Anne som dekkjer heile øya.
Øya vert styrt av eit parlament kalla States of Alderney, som består av ein president og 10 medlemmar som vert valde kvart fjerde år. Presidenten leiar dei månadlege møta til parlamentet. Alderney har òg to seter med stemmerett i parlamentet til Guernsey.
Den daglege administrasjonen av øya vert utført av tre komitéar – Plan- og finanskomitéen, Forvaltningskomitéen og Bygnings- og utviklingskomitéen – som vert støtta av eit lite embetsverk. Skattepolitikken er Guernsey sitt område, og parlamentet til Guernsey har derfor ansvar for å gjere tilstrekkelege ressursar tilgjengeleg for styresmaktene på Alderney.
Alderney sitt rettsapparat omfattar éin domstol – Court of Alderney. Neste instans er den kongelege domstolen i Guernsey, og så ankedomstolen til Kanaløyane. Siste instans er Juridisk komité ved Det kongelege rådet.
Hennig-Olsen Is
Hennig-Olsen Is er ein norsk familieeigd iskremprodusent med hovudkontor i Kristiansand. Føretaket vart skipa i 1924 av Sven Henning-Olsen og omsette i 2017 for 844 millionar kroner. Selskapet leverer i dag iskrem til daglegvarebutikkar og kioskar under NorgesGruppen.
Nedstryn kyrkje
Nedstryn kyrkje står på Kyrkjeeidet kring fire kilometer nordaust for Stryn sentrum i Stryn kommune i Vestland fylke, og er ei langkyrkje bygd i tre i 1859.
Teikningane til kyrkja vart laga av kaptein Ludolph Rolfsen. Han støtte seg på typeteikningane til Hans Ditlev Fransiscus Linstow i arbeidet.
Kyrkja er soknekyrkje i Nedstryn sokn i Nordfjord prosti. Ho erstatta ei tømra kyrkje frå 1600-talet. Gamlekyrkja vart riven og seld på auksjon i samband med bygginga av den noverande kyrkja. Det har vore kyrkje på staden sidan 1200-talet.
Romsetfjorden
Romsetfjorden er ein fjord på nordsida av Langøya i Øksnes kommune i Nordland. Fjorden strekkjer seg 7,5 km sørover til grenda Kavåsen i botn av fjorden.
586 Thekla
586 Thekla er ein hovudbelteasteroide. Han blei oppdaga den 21. februar 1906 av Maximilian Franz Joseph Cornelius Wolf ifrå Landessternwarte Heidelberg-Königstuhl.
Herm
Herm er underlagt Guernsey. Øya er 2 km lang og mindre enn 1 km brei. Nord på øya finn ein sandstrender, medan sørsida er meir steinete. Shell Beach og Belvoir Bay er to store turistattraksjonar. Øya Jethou ligg like sør for Herm. Det vert sagt at ein storm i 709 vaska bort ei sandstripe som gjekk mellom dei to øyane. I vest ligg sundet Little Roussel (Petit Ruau) mellom øya og Guernsey og Big Roussel (Grand Ruau) ligg i aust mellom øya og Sark.
Romsetfjorden
Fjorden har innløp mellom Smines i vest og Hundsholmen i aust. Aust for Hundsholmen går Steinlandsfjorden søraustover. Grenda Romset, som fjorden er kalla opp etter ligg på vestsida om lag halvvegs inn i fjorden. Det er i tillegg eit par andre små busetnader langs fjorden, men nesten ingen av desse er på austsida.
Kvenneslåtten
Kvenneslåtten er ein springar med vid utbreiing. I Telemark er slåtten knytt til spelemannen Halvor Sagafossen frå Heddal, men var mellom anna nytta av Myllarguten. Elles finst det ei rekkje former av slåtten i Hordaland, og han skal ha vore nytta av Jørn Hilme i Valdres. Det var spelemannen Sjur Helgeland som i si tid sette dette namnet på slåtten. Myllarguten kan ha fått slåtten i Hordaland. I så fall er dette eit døme på ein slått som har fare vegen fram og attende over fjellet mellom Telemark og Hardanger (jmfr. Hellosen).
Romsetfjorden
Fv955 går langs heile vestsida av fjorden.
Kvenneslåtten
Variantgruppa
Slåtten har katalognr 512, band VI i Hardingfeleverket. Gruppa har sju variantar.
Bodil Cappelen
Bodil Cappelen er ein norsk biletkunstnar. Ho har gått Statens Håndverks- og Kunstindustriskole i Oslo. Ho har arbeidd med bildevev og illustrert fleire bøker. I tillegg var ho sambuar/gift med Olav H. Hauge på 70- til 90-talet. Ho fekk Amboltprisen i 2012.
Der Baader Meinhof Komplex
Der Baader-Meinhof-Komplex er ein tysk film frå 2008 om Rote Armee Fraktion, RAF. Moritz Bleibtreu, Martina Gedeck og Johanna Wokalek speler hovudrollane. Filmen er basert på ei dokumentarbok av Stefan Aust med same namn. Handlinga i filmen har tyngdepunktet på det som skjedde frå då studentaktivisten Benno Ohnesorg døydde i ein demonstrasjon i 1967 og til terroristane Gudrun Ensslin, Andreas Baader og Jan Carl Raspe døydde i 1977.
Innspeling av filmen
Ein tok til å spele inn filmen i august 2007 under dekknamnet "Moby Dick". Innspelingsstadene var Berlin, München, Stammheim, Roma och Marokko. Til no er dette den dyrast filmproduksjonen i Tyskland. Filmen hadde premiere i Tyskland 25 september 2008, norsk førpremiere under Bergen internasjonale filmfestival 15. oktober 2008 og norsk premiere 31. oktober 2008.
Mottaking
Sidan filmen tek opp eit fenomen som utgjer eit nasjonalt traume i Tyskland, har filmen vekt stor merksemd og debatt. Mottakinga av filmen har då òg gått i ulike retningar.
Michael Buback, son til tidlegare riksadvokat Siegfried Buback, myrda av RAF i 1977, gjekk tidleg ut med at han tvila på om filmen fortalde det som var historisk korrekt. Etter å ha sett filmen nyanserte han synet sitt, men han var framleis redd for at tilskodarane kunne kome til å identifisere seg for mykje med terroristane.
Meir positiv var Jörg Schleyer, sonen til Hanns Martin Schleyer, som vart drepen av RAF i 1977. Schleyer meinte at filmen var storarta, og at den viste at RAF-medlemene var nådelause, grusame mordarar.
Hans Nordeng
Hans Nordeng hadde sin første separatutstilling i Arendal i 1949. Same året starta han eit eitt års studium ved Statens håndverks- og kunstindustriskole i Oslo. Hausten 1952 deltok han for første gong på Haustutstillinga.
Nordeng er mest kjend som målar, men han prøvde seg også med grafikk og materialkunst. Som kunstnar kan han karakteriserast som ekspesjonist.
Atayurt
Atayurt er ein by i distriktet Silifke i provinsen Mersin i Tyrkia. Byen har kring 7 000 innbyggjarar (2010). Han ligg 72 km frå Mersin og 10 km frå Silifke.
Hovudnæringa i Atayurt er jordbruk, særleg drivhusverksemd med stor produksjon av jordbær.
Strengelvågfjorden
Strengelvågfjorden er ein fjordarm av Gavlefjorden på nordaustsida av Langøya i Øksnes kommune i Nordland. Fjorden strekkjer seg 4 km sørvestover til botn av fjorden.
Fjorden har innløp mellom Borgarneset i nord og Klubben, like ved Strengelvåg, som har gjeve namn til fjorden, i sør. Ei om lag 900 meter lang vegfylling kryssar fjorden langs Fv935. Stormyra ligg på sørsida av den ytre delen av fjorden. Det ligg fleire busetnader innover i fjorden, men ingen av desse har vegsamband.
Vitskap i 1929
Vitskapsåret 1929 er ei oversikt over hendingar, prisvinnarar, fødde og døde personar tilknytte vitskap i 1929.
Død snø
Død snø er ein norsk skrekkfilmkomedie frå 2009. Filmen er laga av Stig Frode Henriksen og Tommy Wirkola, som også har laga 2007-filmen Kill Buljo. Filmen hadde premiere på norske kinoar 9. januar 2009. Filmskaparane ønskte å lage film i stil med gamle splatterfilmar og grøssarkomediar frå 1980- og starten av 1990-talet.
Oppfølgjaren Død snø 2 kom ut i 2014.
Görlitz
Historie
Ein veit ikkje kortid byen vart grunnlagd, men han vart først nemnd i 1071. På den tida var Görlitz ein liten landsby kalla Gorelic i regionen Lausitz, som like etter vart ein del av Böhmen. På 1200-talet utvikla landsbyen seg gradvis til ein by. På grunn av plasseringa langs Via Regia, ein gamal handelsveg, vart han raskt svært rik.
Dei neste hundreåra var han eit rikt medlem av Oberlausitzer Sechsstädtebund, som bestod av seks byar i Lausitzen, Bautzen, Görlitz, Kamenz, Lauban, Löbau og Zittau.
Byen Gorlice sør i Polen vart grunnlagd under styret til Kasimir III av Polen i 1354 av kolonistar frå Görlitz.
Etter å ha lidd under trettiårskrigen vart byen og området Oberlausitzer gjeve til Sachsen (1635). I 1815, etter napoleonskrigane, avgjorde Wienerkongressen at Görlitz skulle verte ein del av Preussen, og byen vart ein del av den prøyssiske provinsen Schlesien frå 1815 til 1945.
Då Nazi-Tyskland tapte den andre verdskrigen sprengde tyske troppar alle bruene over Neisse. Grensene mellom Polen og Tyskland vart trekt om i 1945, og følgde elvane Neisse og Oder, og dette delte byen i to, der bydelane på den høgre sida vart polske, og fekk namnet Zgorzelec i 1948, medan største delen av byen vart ein del av den tyske delstaten Sachsen, men dei austtyske delstatane vart oppløyst i 1952 og gjenninnført etter gjenforeininga av Tyskland i 1990.
I dag er Görlitz og Zgorzelec to byar på kvar si side av elva og to bruer er vorte bygde opp att.
Nitrogen
Nitrogen (eldre nemning kvelstoff eller kvæve) er eit ikkje-metall i gruppe 15 i det periodiske systemet. Grunnstoffet finst i naturen som gassen N2 og i ei rekkje sambindingar. Nitrogen har berre ei allotrop form, ein fargelaus, luktfri, ugiftig og lite reaktiv diatomisk gass. Nitrogen har høgare elektronegativitet enn andre grunnstoff i gruppe 15.
Bruk
Sidan nitrogengass er så lite reaktiv, vert han brukt som inert atmosfære ved lagring og bruk av særs reaktive kjemikaliar. Gassen vert nytta i stålproduksjon og i oljeraffineri. Innan vitskapen vert flytande nitrogen brukt som kjølemiddel.
Ammoniakk og nitrat vert brukt for å laga kunstgjødsel.
Natriumazid (NaN3) vert brukt i kollosjonsputer. Reaksjonen som får putene til å blåsa seg opp er: 2 NaN3(s) → 2 Na (l) + 3 N2 Fleire metodar kan nyttast for å bli kvitt flytande natrium.
Historie
Daniel Rutherford oppdaga nitrogen i 1772. Carl Wilhelm Scheele, Henry Cavendish, og Joseph Priestley studerte gassen på omtrent same tid.
Sambindingar av nitrogen var kjende i mellomalderen.
Biologisk rolle
DNA, aminosyrer og protein inneheld nitrogen.
Nitrogen er nødvendig for plantar. I nitrogenkrinsløpet omdannar bakteriar nitrogengass frå atmosfæren ved hjelp av enzym som nitrogenase. Slike bakteriar lever på røtene til mellom anna bønneplantar. Dyr skil ut nitrogen gjennom urinen.
Førekomst og framstilling
Atmosfæren inneheld ca. 78 % nitrogengass (N2) eller dinitrogen.
Industrielt vert dinitrogen framstilt ved å varma flytande luft sakte. På denne måten kan N2, som har kokepunkt -196 grader Celsius, frå O2 med kokepunkt -183 grader Celsius.
I mindre skala er det mogleg å bruka ein zeolitt til å skilja nitrogen frå atmosfæren.
På laboratoriet kan nitrogengass dannast ved oppvarming av ammoniumnitrat. NH4NO2(aq) -> N2(g) + 2 H2O(l)
Kjemi og sambindingar
Nitrogen finst i både organiske og uorganiske sambindingar. Grunnstoffet kan ha fleire ulike oksidasjonstal i sambindingar. Stoffgruppene amid, amin, aminosyrer og sambindinga urea er eksempel på organiske sambindingar med nitrogen. Mellom dei uorganiske sambindingane finn ein ammoniakk (NH3), blåsyre eller hydrogencyanid (HCN), ulike nitrogenoksid og salpetersyre (HNO3)
Dinitrogenmolekylet (N2) er særs stabilt, men er likevel reaktant i nokre få reaksjonar. Gassen kan reagera med litium og jordalkalimetall. Ved å tenna på ei blanding av nitrogen og oksygen er det mogleg å danna nitrogendioksid. N2(g) + 2O2(g) = 2NO2(g) Denne reaksjonen skjer i lyn. Ammoniakk vert danna i ein likevektsreaksjon mellom nitrogen- og hydrogengass.
I motsetnad til fosfor dannar nitrogen berre eit fluorid, NF3.
587 Hypsipyle
587 Hypsipyle er ein hovudbelteasteroide. Han blei oppdaga den 22. februar 1906 av Maximilian Franz Joseph Cornelius Wolf ifrå Landessternwarte Heidelberg-Königstuhl.
Nitrogen
Isotopar
Nitrogen har to naturlege isotopar, 14N og 15N.
Felixdorf
Felixdorf er ein kommune (Marktgemeinde) i distriktet Wiener Neustadt-Land i forbundslandet Niederösterreich i Austerrike. Kommunen har ei flatevidd på 2,54 km² og i kring 4 300 ibuarar. Felixdorf ligg ei 8 kilometer nord om Wiener Neustadt og nærare 40 km sør om Wien.
Nitrogen
Tryggleik
Nitrogen kan, som alle gassar, fortrenga oksygen viss konsentrasjonen vert for høg.
Lifjorden i Vesterålen
Lifjorden er ein fjordarm av Gavlefjorden på Langøya i Øksnes kommune og Sortland kommune i Nordland. Fjorden strekkjer seg 6 km sørover til Holmbakkan i botn av fjorden.
Fjorden har innløp mellom Steinsvik i vest og Holmsøya i aust. Storøya er ei halvøy som stikk ut i fjorden frå vest og dannar eit smalt sund på austsida. Innover i fjorden er det berre spreidde busetnader langs vestsida.
Fv 939 går langs heile vestsida av fjorden.
Grunnfjorden i Øksnes
Grunnfjorden er ein fjordarm av Gavlefjorden på nordaustsida av Langøya i Øksnes kommune i Nordland. Fjorden strekkjer seg 1,7 km vestover i det myrområdet Stormyra.
Fjorden har innløp frå Bussingvika i aust, like sør for Gisløya og nord for gardane Bustad og Sørvågen. Ved sjølve fjorden er det derimot ingen busetnader.
Vorja ved Ugra
Vorja (russisk Воря) er ei elv i Smolensk og Moskva oblast i Russland og ei av sideelvane til Ugra frå venstre. Elva er 167 km lang.
Vorja ved Kljazma
Vorja (russisk Воря) er ei elv i Moskva oblast i Russland og ei av sideelvane til Kljazma frå venstre. Elva er 64 km lang og har eit nedslagsfelt på.
Elva renn gjennom byane Losino-Petrovskij, Krasnoarmejsk og Khotkovo.
Elva og området rundt vert nytta til rekreasjon.
Krk
Krk (italiensk Veglia, latin Curicta) er ei øy Adriahavet ved kysten av Kroatia, nær Rijeka (italiensk Fiume) i Kvarnerbukta (italiensk Quarnaro) og ein del av Primorje-Gorski Kotar fylke.
Krk er den nest største øya i Adriahavet med eit areal på 405,22 km², og den mest folkesette med mange landsbyar og eit folketal på 16 402 (2001). Sjølv om nylege studiar har vist at Cres (italiensk Cherso) er den største kroatiske øyar, seier offisielle data at Krk er den største. Av landsbyar på Krk finn ein:
Økonomi og infrastruktur
Krk ligg forholdsvis nær fastlandet og har vore forbunde til fastlandet via ei 1 430 meter lang bogebru, kalla Krkbrua, sidan 1980, ei av dei største betongbruene i verda. Sidan ho ligg nær byen Rijeka, ligg Rijeka flyplass ved Omišalj, i tillegg til eit oljeraffineri (som er knytt til hamna i Rijeka. Eit kloster ligg på den litle øya Košljun i ei bukt utanfor kysten av Krk.
Krk er ein populær feriestad sidan ho ligg nær både Slovenia, sørlege delar av Tyskland, Austerrike, og Nord-Italia. Etter at Austblokka kollapsa har mange turistar òg kome frå Ungarn, Romania og andre tidlegare austblokkland.
Historie
Øya har vore busett sidan før 900-talet fvt.. Romarane kalla øya Curicta. Under Den romerske borgarkrigen var Curictabukta åstad for sjøslag mellom flåtane til Cæsar og Pompeius
Over tusen år seinare vart øya sentrum for Vegliot-dialekten i det dalmatiske språket. Krk var òg sete for biskopar og Frankopan-familien i mellomalderen.
Wikipedia
Wikipedia er eit fritt oppslagsverk skrive på dugnad av brukarane ved hjelp av wiki-programvare. Wikipedia er styrt av Wikimedia Foundation, ein organisasjon som vert driven utan økonomisk vinning som mål. I tillegg til vanleg oppslagsverksinnhald, inneheld Wikipedia informasjon som ein ofte finn i almanakkar og atlas, og nyhende.
Opphavsrett
All teksten i Wikipedia vert utgjeven under GNU fri dokumentasjonslisens, også kjent som GFDL. Det betyr at det er fritt fram å bruka, redigera, kopiera og redistribuera alt innhaldet, så lenge ein held seg til retningslinjene i GFDL. Kort fortalt går lisensen ut på at ein må seia klart frå kor innhaldet er henta frå, og gje andre den same retten til å bruka og vidareutvikla innhaldet.
Andre delar av innhaldet, som til dømes bilete laga av kunstnarar som har døydd meir enn 70 år sidan, er det stort sett ingen som har opphavsrett etter lovane i dei fleste landa og vert i slike tilfelle brukt fritt på Wikipedia.
Dugnadsarbeid
Innhaldet i Wikipedia vert skrive av brukarane. Sidene er med få unntak alltid opne for redigering av både registrerte og anonyme brukarar, og ingen artikkel er nokon gong ferdig. Dette har gjeve opphav til mange argument mot Wikipedia, som at artiklane vil bli ufullstendige og lite truverdige.
Historie
Wikipedia byrja som eit engelskspråkleg prosjekt den 15. januar 2001, og fransk kom raskt etter den 23. mars 2001. Norsk Wikipedia kom til i 2002, og Nynorsk Wikipedia i 2004.
Det har vore gjort mykje arbeid sidan i å gjera Wikipedia fleirspråkleg, og prosjektet har nå meir enn 1 400 000 artiklar på engelsk og meir enn 5 millionar til saman (september 2006).
Utgjevaransvar
Stiftinga Wikimedia Foundation eig tenarane, domenenamnet og utsjånaden til wikipediasidene. Stiftinga har utgjevaransvaret for Wikipedia, og følgjer lovene til delstaten Florida. Jimmy Wales, initiativtakaren til Wikipedia, er formann i stiftinga.
Riksadvokat
I Noreg er riksadvokaten den øvste leiaren for påtalemakta og er berre underlagt Kongen i statsråd. Noreg sin riksadvokat er Jørn Sigurd Maurud (2019). I nokre land vert riksadvokaten ofte kalla for generaladvokat (eng: attorney-general; tysk: generalbundesanwalt).
Riksadvokaten er dagleg leiar for påtalemakta. Han avgjer einskildsaker, handsamar klagesaker, og opptrer stundom som påklagar i straffesaker for domstolane, særleg når viktige prinsippielle spørsmål skal handsamast i Høgsterett. Rundskriv og direktiv frå riksadvokaten er styrande for statsadvokatar og politiadvokatar.
Işıklar
Işıklar er ein by i distriktet Afyonkarahisar i provinsen Afyon i Tyrkia. Han ligg nær sukkerraffineriet i Afyon og 18 km frå sentrum av byen. Byen har kring 7 000 innbyggjarar (2010).
Fylkesveg 544
Fylkesveg 544 (Fv544) går mellom Kattatveit i Stord og Persvikskar i Kvinnherad. Vegen (bortsett frå ferjestrekninga) er 3,7 km lang.
Før 1. januar 2010 var vegen riksveg, etter at forvaltingsreformen trod i kraft har han status som fylkesveg.
Samordningsnemnda for skuleverket
Samordningsnemnda for skuleverket var ei nemnd som på initiativ av Kyrkje- og undervisningsdepartementet vart oppnemnd i statsråd 7. mars 1947.
Bakgrunnen for nemnda var at skoleverket i Noreg før krigen besto av mange ulike skoleslag, som var oppretta uavhengig av kvarandre og tildels låg under forskjellige departement. Mandatet til nemnda var uttrykt allereie i namnet: Målet var å rydde opp i dei ulike skoleslaga og samordne undervisninga. Kyrkje- og undervisningsminister Kaare Fostervoll var ei drivkraft i dette arbeidet. Leiar for nemnda var Einar Boyesen, ekspedisjonssjef i Kyrkje- og undervisningsdepartementet.
Odd Aukrust
Odd Aukrust, var ein norsk sosialøkonom og dr.philos., oppvaksen i Alvdal. Han var forskingssjef og seinare forskingsdirektør i Statistisk sentralbyrå i åra 1953—1984. Aukrust var med på å legge grunnlaget for utarbeiding av nasjonalreknskap i Noreg.
Guslitsa
Guslitsa (russisk Гуслица) er ei elv i Moskva oblast i Russland og ei av sideelvane til Nerskaja frå venstre. Elva er 36 km lang.
Elva renn først nordover og så vestover forbi landsbyen Khoteitsji og gjennom byen Jegorjevsk.
Dei største sidelvane hennar er Desna, Sjuvojka og Silenka. Elva får stort sett tilførsel i form av snøsmelting. Guslitsa frys til i november eller tidleg i desember og vert isfri att i mars eller april.
Salomon August Andrée
Salomon August Andrée var ein svensk eventyrar og oppdagar, kjend for forsøk på å nå Nordpolen med luftballong.
Andrée vart fødd i Gränna i Jönköpings län i Småland og var utdanna ingeniør i Stockholm. Han blei interessert i ballongferd då han vitja 100-årsutstillinga i USA i 1876.
Den 11. juli 1897 var vindtilhøva laglegare, og Andrée, ingeniøren Knut Frænkel og fotografen Nils Strindberg tok av med hydrogenballongen «Örnen» frå Virgohamna. Like etter oppstiginga rauk delar av slepelinene, som ein brukte til å styra ballongen, sund. Den fuktige lufta fraus til is på ballongen, som blei tynga ned. Etter to dagars ferd stranda ekspedisjonen på isen.